OBRAZAC 1  

Generalni sekretarijat Vlade 
Broj: 17-426/26-20/11
Redni broj iz Plana javnih nabavki : 3
Mjesto i datum: 1.07.2026. godine



Na osnovu člana 53 stav 3 Zakona o javnim nabavkama („Službeni list CG“, br. 74/19, 03/23, 11/23 i 84/24), Generalni sekretarijat Vlade objavljuje        





                                          	                                                      

TENDERSKU DOKUMENTACIJU
ZA OTVORENI POSTUPAK JAVNE NABAVKE

Robe – avio goriva – kerozina (JET-A1)


Predmet nabavke se nabavlja:

 kao cjelina 





















1. [bookmark: _Toc62730553]POZIV ZA NADMETANJE[footnoteRef:1]  [1:  Podatke iz tačke 1. Poziv za nadmetanje naručilac neposredno UNOSI na ESJN elektronskim putem;] 

	

1. Podaci o naručiocu;
2. Podaci o postupku i predmetu javne nabavke: 
2.1. Vrsta postupka,
2.2. Predmet javne nabavke (vrsta predmeta, naziv i opis predmeta),
2.3. Procijenjena vrijednost predmeta nabavke[footnoteRef:2], [2:  U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;] 

2.4. Način nabavke: 
· Cjelina, po partijama,
· Zajednička nabavka,
· Centralizovana nabavka,
2.5. Posebni oblik nabavke:
· Okvirni sporazum,
· Dinamički sistem nabavki,
· Elektronska aukcija,
· Elektronski katalog,
2.6. Uslovi za učešće u postupku javne nabavke i posebni osnovi za isključenje,
2.7. Kriterijum za izbor najpovoljnije ponude,
2.8. Način, mjesto i vrijeme podnošenja ponuda i otvaranja ponuda,
2.9. Rok za donošenje odluke o izboru,
2.10. Rok važenja ponude,
2.11. Garancija ponude

2. [bookmark: _Toc62730554]TEHNIČKA SPECIFIKACIJA PREDMETA JAVNE NABAVKE[footnoteRef:3] [3:  Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;] 


1. Naziv i opis predmeta nabavke u cjelini, po partijama i stavkama sa bitnim karakteristikama
2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

3. [bookmark: _Toc62730555]DODATNE INFORMACIJE O PREDMETU I POSTUPKU NABAVKE[footnoteRef:4] [4:  Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;] 


Procijenjena vrijednost predmenta nabavke:[footnoteRef:5] [5:  Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.] 


 Procijenjena vrijednost predmeta nabavke bez zaključivanja okvirnog sporazuma:
 kao cjeline je 63.200,00 €;

Obrazloženje razloga zašto predmet nabavke nije podijeljen na partije:[footnoteRef:6] [6:  Ukoliko je predmet nabavke podijenjen na partije ovaj dio brisati] 


Predmet nabavke predstavlja jedinstvenu cjelinu.

ZAKLJUČIVANJE OKVIRNOG SPORAZUMA[footnoteRef:7] [7:  Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije] 


Zaključiće se okvirni sporazum:

 ne

PONUDA SA VARIJANTAMA

Mogućnost podnošenja ponude sa varijantama

 Varijante ponude nijesu dozvoljene i neće biti razmatrane.

REZERVISANA NABAVKA

 Ne

4. [bookmark: _Toc62730556]NAČIN UTVRĐIVANJA EKVIVALENTNOSTI

Način utvrđivanja ekvivalentnosti: nije primjenjivo.

5. [bookmark: _Toc62730557]OSNOVI ZA OBAVEZNO ISKLJUČENJE IZ POSTUPKA JAVNE NABAVKE

Privredni subjekat će se isključiti iz postupka javne nabavke, ako: 
1) [bookmark: _Toc62730558]je vršio neprimjeren uticaj u smislu člana 38 stav 2 tačka 1 ovog zakona;
2) postoji sukob interesa iz člana 41 stav 1 tačka 2 ili člana 42 ovog zakona;
3) ne ispunjava uslov iz člana 99 ovog zakona;
4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8) postoji drugi razlog propisan ovim zakonom.
6. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:
garanciju, neopozivu i bezuslovno plativu na prvi poziv za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovora. Garancija za dobro izvršenje ugovora treba da važi sedam dana duže od ponuđenog roka izvršenja ugovora. 
U slučaju prekoračenja roka iz prethodnog stava, izvršilac je dužan da, na zahtjev naručioca, prije isteka roka važenja, produži garanciju za dobro izvršenje ugovora.

7. [bookmark: _Toc62730559]METODOLOGIJA VREDNOVANJA PONUDA

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[footnoteRef:8]:  [8:  Naručilac određuje jedan kriterijum za izbor najpovoljnije ponude, a ostale ponuđene opcije briše] 

 odnos cijene i kvaliteta 

Komisija za sprovođenje postupka javne nabavke će vrijednovati ponude po kriterijumu odnos cijene i kvaliteta primjenom relativnog (proporcionalnog) metoda, na način što će 90 bodova dobiti najniže ponuđena cijena (C), a 10 bodova  dobiti najbolje ponuđeni kvalitet (K).
Ukupan broj bodova = broj bodova za cijenu (C) + broj bodova za kvalitet (K)

1.	Cijena (C) (90 bodova)
Parametar  cijena će se vrednovati na sljedeći način:
Najniža ponuđena cijena dobija maksimalni broj bodova 90 .
Bodovi za ostale ponude se obračunavaju proporcijalno u odnosu na  najnižu ponuđenu cijenu po formuli: 
Broj bodova (C) =  (Najniža ponuđena cijena /  ponuđena cijena) x 90 bodova
	
2.	Kvalitet  (K) (10 bodova)
       Parametar kvalitet vrednovaće se na sljedeći način:
       Osnov za vrednovanje je dostavljena Izjava prihvatanja sljedećeg uslova za isporuku robe – “Ponuđač nema pravo da pristupi avionu bez prethodnog poziva supervizora platforme. Ponuđač će obezbijediti neodložno snabdijevanje aviona po obavještenju supervizora platforme”. Ponuđač koji dostavi ovjerenu Izjavu kojom prihvata navedeni uslov, po apsolutnom metodu će dobiti 10 bodova.Ponuđaču koji ne dostavi predmetnu izjavu, dodijeliće se 0 bodova. 

Odnos cijene i kvaliteta = Cijena + Kvalitet

8. [bookmark: _Toc62730560]JEZIK PONUDE

Ponuda se sačinjava na:

 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom
 Engleski jezik za dio ponude koji se odnosi na:
· sertifikate
9. [bookmark: _Toc62730561]NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 15.07.2026. godine do 12 sati.

Otvaranje ponuda održaće se dana  15.07.2026.  godine u 12 sati. 

 U skladu sa članom 122 Zakona o javnim nabavkama, garancija ponude podnosi se u elektronskom obliku putem ESJN.
Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda, a sve shodno članu 125 Zakona o javnim nabavkama. Adresa za neposredno uručivanje ili slanje putem pošte je: 

· neposrednom predajom na arhivi naručioca na adresi Karađorđeva bb, 81000 Podgorica, zgrada Vlade Crne Gore
· preporučenom pošiljkom sa povratnicom na adresi Karađorđeva bb, 81000 Podgorica, zgrada Vlade Crne Gore
	
radnim danima od 07:00 do 15:00 sati, zaključno sa danom određenim za otvaranje ponuda do 12:00 sati.

[bookmark: _Hlk126148089]U slučaju da ponuđač dostavi garanciju ponude neposrednom predajom ili putem pošte, preporučenom pošiljkom, istu mora dostaviti do dana određenog za otvaranje ponuda do 12:00 sati. 

Napomena: Original garancije ponude u pisanom obliku se dostavlja, u posebnoj koverti na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".
Garancija ponude se određuje u iznosu od 2% procijenjene vrijednosti predmeta nabavke. Trajanje garancije ponude određuje se u skladu sa rokom važenja ponude uključujući i rok za eventualno aktiviranje od 8 dana nakon isteka roka važenja ponude.

10. [bookmark: _Toc62730562]USLOVI ZA AKTIVIRANJE GARANCIJE PONUDE[footnoteRef:9] [9:  Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma] 


Garancija ponude će se aktivirati ako ponuđač: 
1) odustane od ponude u roku važenja ponude i/ili
 2) odbije da zaključi ugovor o javnoj nabavci ili okvirni sporazum.

11. [bookmark: _Toc62730563]TAJNOST PODATAKA
Tenderska dokumentacija sadrži tajne podatke

 ne
12. [bookmark: _Toc62730564]UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 
Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.
Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

13. [bookmark: _Toc62730565]NAČIN ZAKLJUČIVANJA I IZMJENE UGOVORA O JAVNOJ NABAVCI

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[footnoteRef:10] [10:  U ovom dijelu moguće je i predvidjeti raskid ugovora, ugovorne kazne i ostale elemente ugovora] 


Ugovorena vrijednost robe podrazumijeva isporuku FCA aerodrom Tivat i Podgorica, ukrcano u avion, po nalogu Naručioca.
Količina isporučenog goriva se utvrđuje prilikom ukrcaja goriva u avion, pri čemu Naručilac prihvata količinu koju pokaže aparat za mjerenje istočenog goriva.
Svaku pojedinačnu isporuku robe prati dostavnica koja mora biti potpisana i uredno ispunjena od strane Dobavljača i Naručioca.

Ugovorne strane su saglasne da će Naručilac isplatiti ugovorenu cijenu od 30 dana po završetku kvantitativno – kvalitativnog prijema robe. Fakture sa analitikom će se izdavati jednom mjesečno.

Dobavljač se obavezuje da ugovorenu isporuku izvrši u skladu sa instrukcijama nadležnih službi Aerodroma. Datum isporuke robe je datum potpisivanja zapisnika o kvantitativnom i kvalitativnom prijemu robe, na aerodromima u Podgorici i Tivtu, uz prisustvo ovlašćenih predstavnika Dobavljača.

Dobavljač će obezbijediti brzo tankovanje u avion Naručioca koji slijedi po rasporedu, i preuzeće sve mjere odgovornosti kako bi avion Naručioca poletio tačno po rasporedu letjenja. Ukoliko avion Naručioca stigne prije rasporedom određenog vremena dolaska, ili kasnije, Dobavljač će nastojati da u kratkom roku napuni avion Naručioca gorivom. Isporuka će se vršiti u skladu sa svim primjenjivim zakonima i pravilnicima, kao i zahtjevima postavljenim od strane nadležnih organa aerodroma.

Ugovorne strane su saglasne da do raskida ovog Ugovora može doći ako Dobavljač ne bude izvršavao svoje obaveze u rokovima i na način predviđen Ugovorom:

· U slučaju kada Naručilac ustanovi da kvalitet robe koja je predmet ovog  ugovora ili način na koje se isporučuje, odstupa od traženog, odnosno ponuđenog kvaliteta iz ponude Dobavljača.

· U slučaju da se Dobavljač ne pridržava svojih obaveza i u drugim slučajevima nesavjesnog obavljanja posla. 
Naručilac je obavezan da u slučaju uočavanja propusta u obavljanju posla pisanim putem pozove Dobavljača i da putem Zapisnika zajednički konstatuju uzrok i obim uočenih propusta. Ukoliko se Dobavljač ne odazove pozivu Naručioca, Naručilac angažuje treće lice na teret Dobavljača.

Dobavljač će Naručiocu isporučivati robu koja zadovoljava zahtjeve specifikacija IATA, GUIDANCE MATERIAL FOR AVIATION TURBINE FUELS SPECIFICATIONS, JET A-1, Defence Standard DEF STAN 91-091 ISSUE 12, TURBINE FUEL, AVIATION KEROSINE TYPE, JET A-1 (Sumpor 0.3% maximum, gustina na 15 stepeni C 0.775 – 0.840 g/ml, flash point min 38 stepeni C, freezing point max-47 stepeni  C Specific Energy min 42.80 MJ/kg. – izvor DEFSTAN 91/91).

Cijena za kerozin (JET A-1) će biti izrađena svakog ponedjeljka i primjenjivaće se od utorka, izražena u EUR/lit. 

Cijena će biti izračunata na osnovu sljedeće formule:
· Prosjek važećih kotacija za Jet Fuel visoki FOB MED na Platt`s u sedmici koja prethodi isporuci robe, plus premija od 170,00 USD/MT Aerodrom Tivat / Podgorica. 
· Cijena će biti preračunata u EUR/lit na osnovu prosjeka prodajnog kursa US dolara objavljenog od strane Centralne Banke Crne Gore u istom periodu kao i za Platt`s kotacije, a za konverziju litara u kilograme biće korišćena gustina 800,0 kg/m3. 

U radu Avioservisa imperativ je poštovanje regulative vezane za vazdušni saobraćaj, sprovođenje tehničkih radnji prema zahtjevnim međunarodnim civilnim i vojnim standardima o manipulaciji aviogorivima i točenju goriva u avion (IATA, MIL-STD, JIG, DERD).

Naručilac može izvršiti provjeru kvaliteta prije preuzimanja robe, uzimanjem uzoraka, kao i izvršiti uvid u certifikat i ostalu dokumentaciju o kvalitetu robe koju posjeduje Dobavljač.

Dobavljač se obavezuje da od trenutka prijave nedostatka u kvalitetu robe zamjenu izvrši najkasnije u roku od 4 časa. 

Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana tada će sva prava i obaveze ugovorne strane kod koje dođe do takve promjene, preći na njenog pravnog sljedbenika. 
Ugovor o javnoj nabavci koji je zaključen uz kršenje antikorupcijskih pravila u skladu sa Zakonom o javnim nabavkama („Službeni list CG“, br. 74/19, 03/23, 11/23 i 84/24), ništav je.
Potpisom ovog Ugovora, Naručilac se obavezuje da bezrezervno poštuje odredbe Kodeks poslovnog ponašanja Društva (Dobavljača) i načela u odnosu ciljeve, procedure i radnje.
Na sve što nije regulisano odredbama ugovora, primijeniće se odredbe Zakona o obligacionim odnosima Crne Gore.
Ugovorne strane su saglasne da eventualne sporove povodom ugovora rješavaju sporazumno, u protivnom, ugovara se nadležnost Privrednog suda u Podgorici.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama: 
1. ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodommogućih izmjena ili varijanti, kao i uslovima u kojima se izmjene mogu vršiti, pod uslovom da se ugovoromne predviđaju izmjene kojima se mijenja ukupna priroda ugovora o javnoj nabavci, a povećanje vrijednostiugovora nije veće od 20% vrijednosti prvobitnog ugovora;
2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora;
3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora.

14. [bookmark: _Toc62730566]ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.



























15. [bookmark: _Toc416180136][bookmark: _Toc508349235][bookmark: _Toc62730567] IZJAVA NARUČIOCA O NEPOSTOJANJU SUKOBA INTERESA


Generalni sekretarijat Vlade
Broj: 17-426/26-20/10
[bookmark: _GoBack]Mjesto i datum: 1.07.2026. godine


U skladu sa članom 43 stav 1 Zakona o javnim nabavkama („Službeni list CG”, br. 74/19, 03/23, 11/23 i 84/24), 




Izjavljujem

da u postupku javne nabavke redni broj 3 iz Plana javne nabavke broj #25123 od 29.01.2026. godine, za nabavku avio goriva – kerozina (JET-A1) nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.


Ovlašćeno lice naručioca, Generalni sekretar Vlade Dragoljub Nikolić      ________s.r._______
 									 	         Potpis 

Službenica za javne nabavke Nina Vujović                                          _________s.r._________
i    Predsjednica komisije za sprovođenje postupka javne nabavke                     potpis
           		       
Lice koje je učestvovalo u planiranju javne nabavke, Biljana Popović        _______s.r._____
Potpis 

Član komisije za sprovođenje postupka javne nabavke Pavle Jokić           ________s.r.________
       	                       Potpis

Članica komisije za sprovođenje postupka javne nabavke Milutin Nikolić_________s.r._______
                        	                                                                            Potpis









16. [bookmark: _Toc62730568]UPUTSTVO O PRAVNOM SREDSTVU

Privredni subjekat može da izjavi žalbu protiv ove tenderske dokumentacije Komisiji za zaštitu prava:
   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.


